Document ID: 31978R2456

NEUVOSTON ASETUS (ETY) N:o 2456/78,
annettu 19 päivänä syyskuuta 1978,
Euroopan talousyhteisön ja Sveitsin valaliiton sopimuksessa olevien tiettyjen tariffierittelyjen muuttamista koskevan sopimuksen tekemisestä kirjeenvaihtona
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 113 artiklan,
ottaa huomioon komission suosituksen,
sekä katsoo, että
tulliyhteistyöneuvoston 18 kesäkuuta 1976 antaman suosituksen sekä tiettyjen yhteisen tullitariffin ja Sveitsin tullitariffin riippumattomien muutosten seurauksena on syytä muuttaa talousyhteisön ja Sveitsin valaliiton sopimuksen tiettyjä tariffierittelyjä(1), ja
lisäksi edellä mainittua sopimusta olisi aiheellista muuttaa säätämällä yksinkertaistettu tariffierittelyjen mukauttamismenettely niihin tapauksiin, joissa sopimuspuolten tariffierittelyt uudelleen muutetaan,
ON ANTANUT TÄMÄN ASETUKSEN:
1 artikla
Hyväksytään yhteisön puolesta kirjeenvaihtona tehty sopimus Euroopan talousyhteisön ja Sveitsin valaliiton sopimuksen muuttamisesta.
Sopimusteksti on tämän asetuksen liitteenä.
2 artikla
Neuvoston puheenjohtaja valtuutetaan nimeämään henkilö, joka on yhteisöä sitovasti oikeutettu allekirjoittamaan sopimuksen.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1978.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä syyskuuta 1978.

Labels: 3
15
18
5